**Jessica Margareta Stegrud** (født 1970) er en svensk økonom og politiker som representerer Sverigedemokraterna. Hun er ordinært medlem av den svenske riksdagen siden 2022, innvalgt for Skåne läns søndre valgkrets. Hun var medlem av Europaparlamentet i perioden 2019 til 2022.

I Europaparlamentet var hun medlem av komitéen for industri, forskning og energi (ITRE) og komitéen for kvinners rettigheter og likestilling (FEMM), samt vararepresentant i komitéen for økonomi og valuta (ECON) og delegasjonen for forbindelsene med Folkerepublikken Kina. Stegrud var en del av i partifraksjonen ECR for konservative og anti-føderalistiske partier.

Biografi
--------

Jessica Stegrud er født i Bromma i Stockholms län, men hun vokste opp på Gotland. Hun har bodd det meste av sitt liv i Skåne.

Hun utdannet seg til økonom ved Karlstads universitet 1989–1991 og Högskolan i Gävle 1991–1993. Hun har en bachelorgrad i økonomi.

Etter studiene arbeidet Stegrud som kontroller for Sydkraft/Eon Sverige i perioden 2001–2019, og hade en lederrolle i årene 2015–2019.

### Politisk karriere

Våren 2019 var Stegrud kandidat til Europaparlamentet på andreplass på Sverigedemokraternas lista i Europaparlamentsvalget i Sverige 2019. Hun hadde aldri tidligere hatt noen oppdrag i partiet. Hun ble valgt inn som Europaparlamentariker (som en av tre fra SD, de andre er Peter Lundgren og Charlie Weimers) etter at SD hadde fått 9,67 prosent av stemmene i valget.

I Europaparlamentet er hun en del av partifraksjonen ECR. Hun er ordinært medlem av Europaparlamentets komité for industri, forskning og energi (ITRE) hvor hun arbeider med energi, forskning og andre saker som gjelder lovgiving i forbindelser med industri. Hun er også medlem av komitéen for kvinners rettigheter og likestilling (FEMM), samt vararepresentant i komitéen for økonomi og valuta (ECON) og delegasjonen for forbindelsene med Folkerepublikken Kina.

Da Sverigedemokraternas liste foran riksdagsvalget i 2022 ble presentert, var Stegrud en av partiets valgbare kandidater. Hun var meget aktiv i partiets valgkamp og dro blant annet på turné med Sverigedemokraternas partileder Jimmie Åkesson. Etter riksdagsvalget valgte hun å forlate Europaparlamentet for å bli riksdagsmedlem i stedet.

Stegrud ble av Medieakademiets Maktbarometer i 2022 kåret til Sveriges fjerde mektigste politiker på sosiale medier..

Referanser
----------

1. 1 2   Sveriges befolkning 1990, oppført som Stegrud, Jessica Margareta, besøkt 29. august 2021[Hentet fra Wikidata]
2. 1 2 3   LinkedIn, LinkedIn personlig profil-ID jessica-stegrud-30806610, besøkt 23. desember 2021[Hentet fra Wikidata]
3. ↑  «Kan ta jerngrep i et borgerlig Sverige». *Vårt Land*. 30. august 2022.
4. ↑  «Slaktes etter utspill». *Dagbladet*. 17. oktober 2023.
5. ↑  Stegrud är invald som ordinarie ledamot av Sveriges riksdag för Skåne läns södra valkrets. Valkretsen framgår av riksdagens protokoll 2022/23:1 (§ 2).
6. 1 2  «Jessica Stegrud (SD)». Sveriges riksdag. Besøkt 23. september 2023.
7. 1 2 3 4  "MEP Jessica STEGRUD". *Europaparlamentet*. Besøkt 23. desember 2020.
8. 1 2 3 4 5  Jessica Stegrud
9. ↑  «About» **(engelsk)**. Gruppen Europeiske konservativa og reformister. Arkivert fra originalen 21. oktober 2021. Besøkt 7. juli 2019.
10. ↑  «Sverigedemokraternas Valsedel i valget 2019 på Valmyndighetens valpresentation». Besøkt 25. mai 2019.
11. ↑  «Maktbarometern 2022: "Jag er mamma"-skaparen störst på TikTok – men Lundell fortsatt mäktigast på sociala medier». *Medieakademiet* **(engelsk)**. 4. oktober 2022. Besøkt 3. november 2022.
12. ↑  Eklund, Henning (4. oktober 2022). «SD dominerar sociala medier: "Högern bäst"». *Svenska Dagbladet* **(svensk)**. ISSN 1101-2412. Besøkt 3. november 2022.

Eksterne lenker
---------------

* (en) Jessica Stegrud – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin
 |